
Úvodné ustanovenia

1. Súkromná základná škola v súlade s princípmi a cieľmi výchovy a vzdelávania tohto zákona podporuje rozvoj osobnosti žiaka vychádzajúc zo zásad humanizmu, rovnakého zaobchádzania, tolerancie, demokracie a vlastenectva, a to po stránke rozumovej, mravnej, etickej, estetickej, pracovnej a telesnej. Poskytuje žiakovi základné poznatky, kompetencie v oblasti jazykovej, prírodovednej, spoločenskovednej, umeleckej, športovej, zdravotnej, dopravnej, informačných, komunikačných technológií a ďalšie poznatky a zručnosti potrebné na jeho orientáciu v živote a v spoločnosti a na jeho ďalšiu výchovu a vzdelávanie.
2. Školský poriadok predstavuje súhrn pravidiel spolužitia celého školského kolektívu žiakov, pedagogických a nepedagogických zamestnancov školy a rodičov, resp. zákonných zástupcov žiakov, ktorých dodržiavanie prispieva k napĺňaniu základného poslania školy.

Základné práva a povinnosti žiaka 

A. Každý žiak má právo: 
· na rovnoprávny prístup k vzdelávaniu,
· na vzdelávanie v štátnom a materinskom jazyku,
· na individuálny prístup rešpektujúci jeho schopnosti a možnosti, nadanie, zdravotný stav v rozsahu ustanovenom zákonom,
· na bezplatné zapožičiavanie učebníc. V prípade poškodenia, straty je žiak povinný učebnice uhradiť,
· na vlastné vierovyznanie /v duchu schválených noriem/ a na vlastný názor na svet, podľa národnostnej a etnickej príslušnosti,
· na ochranu osobných údajov a informácií,
· na poskytovanie poradenstva,
· na výchovu a vzdelávanie v bezpečnom a hygienicky vyhovujúcom prostredí,
· na organizáciu výchovy a vzdelávanie primerané jeho veku, schopnostiam, záujmom, zdravotnému stavu a v súlade so zásadami psychohygieny,
· na úctu k svojej osobe a na zabezpečenie ochrany proti fyzickému, psychickému a sexuálnemu násiliu,
· na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu stanovenom vzdelávacím programom,
· na informácie týkajúce sa jeho osoby a jeho výchovno-vzdelávacích výsledkov,
· na dodržiavanie všetkých bodov Deklarácie práv dieťaťa,
· na zrozumiteľný výklad učiva,
· k danému učivu položiť akúkoľvek otázku a dostať na ňu odpoveď,
· na omyl,
· určiť si spôsob prípravy na skúšanie,
· na objektívne hodnotenie,
· na taktné a ohľaduplné zaobchádzanie zo strany učiteľa a spolužiakov, 
· v primeranom priestore a čase a primeraným spôsobom vyjadriť svoj názor na čokoľvek,
· sedieť s kým chce, pokiaľ svojím správaním neruší učiteľa alebo spolužiakov,
· na prestávku tak, ako ju stanovuje vnútorný poriadok školy,
· zvoliť si náplň prestávky, pokiaľ zachováva bezpečnosť a ochranu zdravia,
· zapájať sa do záujmovej činnosti podľa svojho výberu s prihliadnutím na talent, zručnosti a schopnosti,
· na pravdivé informácie týkajúce sa prevádzky školy, 
· na lekárske ošetrenie iba v dĺžke nevyhnutne potrebného času,
· na odškodnenie školského úrazu.

B. Každý žiak je povinný: 
· pravidelne sa zúčastňovať na výchove a vzdelávaní a riadne sa vzdelávať, tak ako to určuje zákon 245/2008 Z.z. o výchove a vzdelávaní (školský zákon),
· prichádzať na vyučovanie pripravený, včas a pravidelne, najneskôr 15 minút pred vyučovaním,
· do školy prichádza čisto a náležite upravený a dodržiava základné hygienické zásady,
· systematicky sa pripravovať na vyučovanie,
· ak nie je zo závažných dôvodov dostatočne pripravený na vyučovanie, musí sa ospravedlniť hneď na začiatku vyučovacej hodiny ešte pred skúšaním,
· pred začiatkom vyučovania si pripraviť pomôcky potrebné pre príslušný predmet, prípadne sa prezliecť do úboru alebo pracovného odevu,
· zaujať si svoje miesto pred zvonením, bez povolenia nevstupuje do odborných učební, telocvične, posilňovne ani počítačových miestností, bez povolenia nesmie opustiť miesto ani učebňu,
· počas vyučovania sedieť pokojne, nevyrušovať ani nerozptyľovať spolužiakov,
· do školy nosiť pomôcky podľa pokynov vyučujúceho,
· jednať so svojimi spolužiakmi korektne, zistené šikanovanie sa trestá vylúčením zo štúdia,
·  rešpektovať zákaz šíriť a užívať legálne i nelegálne drogy,
· dodržiavať zákaz nosenia mobilných telefónov, tabletov a iných technologických zariadení na vyučovanie, v prípade porušenia zákazu, vyučujúci má právo zobrať aparát žiakovi a odovzdá ho na riaditeľstve školy, pri opakovanom porušení zákazu nosenia technických aparátov na vyučovanie nasledujú ďalšie sankcie,
· starať sa o svoje osobné veci a udržiavať ich v čistote,
· nenosiť do školy väčšie sumy peňazí, cenné predmety ani veci, ktoré by mohli narúšať pozornosť spolužiakov /rádia, magnetofóny,../ (škola nezodpovedá za ich stratu),
· počas vyučovania neopúšťať budovu školy bez súhlasu triedneho učiteľa,
· po lekárskom ošetrení sa vrátiť späť na vyučovanie, potvrdenie od lekára je povinný dať podpísať aj rodičovi,
· v prípade PNS je povinný zákonný zástupca do 24 hodín oznámiť a ospravedlniť neprítomnosť triednemu učiteľovi,
· prihlásiť sa zdvihnutím ruky, ak chce žiak odpovedať alebo sa niečo spýtať,
· pri vstupe vyučujúceho alebo iných osôb do triedy, pozdraviť ich povstaním,
· v škole a na verejnosti používajú pozdrav: dobré ráno, dobrý deň, dobrý večer a v styku s vyučujúcimi a ostatnými zamestnancami školy oslovenie pán a pani,
· rešpektovať zákaz, že po škole sa nesmie behať, vykláňať sa z okien a sedieť na parapetnej doske, aby nedošlo k úrazu,
· súčasťou výchovno-vzdelávacej činnosti je aj stravovanie žiakov. Žiaci prichádzajú do jedálne čistí, slušne sa správajú a správne stolujú. Po skončení obeda celé oddelenie odchádza z jedálne spoločne. Stravné lístky zabezpečujú rodičia v zmysle pokynov školy.

Práva a povinnosti zákonného zástupcu

A. Práva zákonného zástupcu: 
· byť pravidelne informovaný o študijných výsledkoch žiaka na rodičovskom združení, na vopred dohodnutej konzultácii s triednym učiteľom, prípadne iným vyučujúcim alebo na internetovej žiackej knižke,
· zúčastniť sa na vyučovaní po dohovore s vyučujúcim a so súhlasom riaditeľa školy,
· podávať podnety, pripomienky a sťažnosti na zlepšenie výchovno-vzdelávacieho procesu, 
· požiadať učiteľa o konzultácie,
· požiadať o odbornú radu pedagóga, školského psychológa, špeciálneho pedagóga,
· byť informovaný o všetkých výchovných opatreniach, ktoré škola uplatňuje voči jeho dieťaťu,
· v odôvodnených prípadoch požiadať o začlenenie dieťaťa,
· žiadať o možnosť plnenia školskej dochádzky mimo územia SR pri dodržaní všetkých náležitostí stanovených „školským zákonom“,
· preradiť žiaka na inú školu v súlade s ustanoveniami „školského zákona“.

B. Povinnosti zákonného zástupcu:
-      dodržiavať podmienky výchovno-vzdelávacieho procesu svojho dieťaťa určené školským 
    poriadkom;
· vytvoriť pre dieťa podmienky na prípravu na výchovu a vzdelávanie v škole a na plnenie 
    školských povinností,
· dbať na sociálne a kultúrne zázemie dieťaťa a  rešpektovať  jeho  špeciálne výchovno-  
    vzdelávacie potreby;
· informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania;
· nahradiť škodu, ktorú žiak úmyselne, ale aj neúmyselne zavinil;
· dbať o to, aby dieťa dochádzalo do školy pravidelne a včas;
· dôvody neprítomnosti dieťaťa na výchove a vzdelávaní doloží dokladmi v súlade so školským poriadkom. (Ak sa žiak nemôže zúčastniť na výchove a vzdelávaní v škole,  zákonný zástupca je povinný oznámiť škole príčinu jeho neprítomnosti do 24 hodín. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.)
· Ak sa zo závažného a vopred známeho dôvodu nemôže zúčastniť vyučovania, zákonný zástupca požiada o uvoľnenie:
- z jednej vyučovacej hodiny od príslušného vyučujúceho
- z jedného dňa od triedneho učiteľa
- z viacerých dní písomnou žiadosťou zákonný zástupca požiada riaditeľku školy
(Zákonný zástupca môže požiadať o uvoľnenie svojho syna/dcéry najviac na 3 dni v mesiaci, zvyšné vymeškané hodiny musia byť ospravedlnené od lekára a to najneskôr do konca daného mesiaca.)
- ak ide o reprezentáciu klubu alebo inej kultúrnej inštitúcie je potrebné potvrdenie a žiadosť tejto inštitúcie s vyjadrením zákonného zástupcu žiaka

· v prípade, že rodičia sú rozvedení a dieťa je súdom pridelené do starostlivosti jednému z nich, škola všetky náležitosti týkajúce sa dieťaťa rieši výhradne s rodičom, ktorému je dieťa zverené - rodič je povinný priniesť súdne rozhodnutie.
· na základe oficiálnej žiadosti vedenia školy sa objednať sa na psychologické, špeciálno-pedagogické, prípadne iné vyšetrenie.
· Zákonný zástupca je povinný nahradiť škodu, v prípade ak jeho syn/dcéra z nedbanlivosti alebo úmyselne poškodili majetok školy.

Príchod a odchod zo školy

Organizácia štúdia:
1. hodina	08:30 hod. – 09:15 hod.
2. hodina	09:20 hod. – 10:05 hod.
3. hodina	10:15 hod. – 11:00 hod.
4. hodina	11:05 hod. – 11:50 hod.
5. hodina 	12:20 hod. – 13:05 hod.
6. hodina 	13:10 hod. – 13:55 hod.

· žiaci sú povinní dochádzať do školy pravidelne a včas. Vchod do budovy školy sa  zamyká o 8:30 h. 
· príchod do triedy po 15 minútach od začiatku hodiny sa počíta ako neospravedlnená celá hodina.

Odchod zo školy:
· po skončení poslednej vyučovacej hodiny si žiaci uložia svoje veci do tašky, očistia si svoje miesto a okolie od papierov a iných nečistôt a vyložia stoličky na lavice.
· žiaci po ukončení vyučovacieho procesu pokračujú v Školskom klube detí, prípadne odchádzajú domov v sprievode rodiča alebo samostatne.
· v prípade odchodu žiaka individuálne je potrebné, aby zákonný zástupca žiaka vedeniu školy doručil žiadosť o možnosti individuálneho opustenia školského priestoru.

Školský klub detí

1. Riadenie a organizácia KLUBU DETÍ
· KD riadi riaditeľ školy,
· výchovno-vzdelávaciu činnosť organizuje vychovávateľ,
· riaditeľ  školy  určuje  počet  oddelení  podľa  počtu  prihlásených  žiakov  na  pravidelnú dochádzku.

2.  Prevádzka KLUBU DETÍ
· KD je v prevádzke spravidla celý školský rok, okrem dní pracovného  pokoja a štátnych sviatkov denne od 6.45h do 7.45h a v poobedňajších hodinách od 11.45h do  17.00h, čiže pred vyučovaním a po vyučovaní. KD sa riadi režimom dňa..
               
3.  Zaraďovanie žiakov do KLUBU DETÍ
· žiaci sa do KD zaraďujú vždy na jeden školský rok, na základe písomnej   
prihlášky podanej zákonnými zástupcami,
· o zaradení do KD rozhoduje riaditeľ školy,
· do KD sa  prednostne  zaraďujú  žiaci  na  pravidelnú  dochádzku,  ktorých
rodičia sú zamestnaní,
· zaraďujú sa do oddelení podľa veku a do záujmových útvarov podľa osobného záujmu o jednotlivé činnosti.

4.  Výchovno-vzdelávacia činnosť KLUBU DETÍ
· výchovno-vzdelávacia činnosť v KD je zameraná na činnosť oddychového, rekreačného a záujmového charakteru a na prípravu na vyučovanie, ktorá sa uskutočňuje v oddeleniach KD,
· záujmová činnosť sa uskutočňuje spravidla v záujmových útvaroch  príležitostného, krátkodobého charakteru,
· v oblasti rekreačného charakteru – vychádzkami, športom a cvičením umožniť žiakom čo najviac voľného času stráviť pohybom na čerstvom vzduchu a takto sa starať o dobrý telesný rozvoj žiakov,
· v čase určenom na prípravu na vyučovanie si žiaci podľa pokynov starostlivo vypracujú úlohy, opakujú učivo,
· v rámci činnosti v KD sa organizujú rôzne kultúrne a iné podujatia. Vstupné hradia rodičia,
· súčasťou výchovno-vzdelávacej činnosti je aj stravovanie žiakov. Žiaci prichádzajú do jedálne čistí, slušne sa správajú a správne stolujú. Po skončení obeda celé oddelenie odchádza z jedálne spoločne,
· na záujmovú a rekreačnú činnosť v KD sa môže využívať aj špeciálna učebňa, ihrisko a iné objekty školy.
· súčasťou vzdelávacej činnosti je aj ponuka anglického jazyka, španielskeho jazyka, výtvarného krúžku, prípravy na Testovanie 5 a 9, hravej matematiky a slovenčiny, pohybového krúžku, Program Druhý krok, ktorý dokázateľne u detí rozvíja empatiu, súdržnosť, komunikačné zručnosti či vhodné sociálne správanie. Pomáha zvládať agresiu a šikanovanie na školách, plaveckého krúžku, a pod.

5.  Dochádzka žiakov 
· rozsah denne dochádzky, spôsob odchodu detí, prípadne záujmovú činnosť detí mimo KD uvedie rodič na zápisnom lístku. Prípadne zmeny v dochádzke a spôsobe odchodu oznamuje rodič písomne,
· žiačka možno v priebehu školského roka prihlásiť a odhlásiť do KD. 

6.  Starostlivosť o zdravie a bezpečnosť žiakov
· za bezpečnosť žiakov počas ich celého pobytu v KD zodpovedá príslušná  vychovávateľka,
· prechod žiakov do KD v rámci školy zabezpečuje vychovávateľka,
· počas	konania popoludňajšieho vyučovania - nepovinných predmetov  vyučujúci preberajúci detí od vychovávateľky do svojej zodpovednosti a po skončení podľa dohody s rodičom,  dieťa uvoľňujú domov, alebo odovzdávajú vychovávateľke,
· pri  hrách  a iných  činnostiach  je  vychovávateľka  povinná  poučiť  žiakov 
 o bezpečnosti,
· pri činnostiach organizovaných mimo objektu KD môže mať vychovávateľka     
 najviac 25 detí,
· v prípade úrazu poskytne vychovávateľka prvú pomoc, oznámi ho vedeniu školy a napíše o ňom záznam,
· nosenie drahých a nebezpečných predmetov do KD je zakázané,
· dieťa musí mať počas pobytu v KD prezuvky a hygienické vrecúško, žiaci musia mať svoje osobné veci (vrchné ošatenie, prezuvky, topánky) označené, pre prípad odcudzenia,
· straty z priestorov KD u poisteného žiaka vybavuje  vychovávateľka v spolupráci s rodičmi a vedením školy,
· pri vychádzkach, výletoch a iných podujatiach mimo objektu KD zodpovedá za deti vychovávateľka až do ich rozchodu pred objektom KD,
· z miesta konania môže byť žiak uvoľnený len na základe písomného súhlasu rodičov,
· ak zistí vychovávateľka u žiaka nevoľnosť, prípadne teplotu upovedomí o tom vedenie a rodičov.

7. Bezpečnostné pravidlá KD:
· po príchode do KD žiak odkladá školskú aktovku na určené miesto,
· na obed a z obeda sa odchádza v sprievode pani vychovávateľky alebo pani učiteľky,
· dodržiavajú sa hygienické zásady,
· ak sa žiak necíti dobre alebo sa zranil, okamžite sa to hlási vychovávateľke,
· nikdy svojvoľne žiak neopúšťa triedu, v prípade odchodu, oznámi dôvod vychovávateľke,
· k vybaveniu a zariadeniu KD sa správa šetrne,
· s nožnicami a inými ostrými predmetmi sa pracuje maximálne opatrne, pod dohľadom  dospelej osoby.
· nesmie sa manipulovať s elektrickými zariadeniami, so žalúziami a oknami.
· pri pobyte mimo budovy sa riadi pokynmi pani vychovávateľky,
· v priestoroch školy sa nebehá a správa sa bezpečne,
· pri odchode z KD sa vypožičané hračky a iné potreby odložia na pôvodné  miesto.
· [bookmark: _Toc436308008]Zvyšné nariadenia týkajúce sa Súkromného školského klubu detí sú uvedené vo výchovno-vzdelávacom programe, ktoré sú v platnosti rovnako, ako školský poriadok. Jeho nariadenia sa týkajú žiakov, rodičov, ako i zamestnancov školy a ich dodržiavanie je nutné.
Čl. 6
Výchovné opatrenia – absencia žiakov

· neospravedlnené hodiny sú tiež dôvodom pre zníženie známky zo správania, nakoľko sa porušuje zákon NR SR č. 245/2008 Z. z. o výchove a vzdelávaní /školský zákon/ § 144 ods. 4 písmeno e/. 

- 0 – 5      neospravedlnených hodín  = pokarhanie triednym učiteľom
- 6 – 10    neospravedlnených hodín  = pokarhanie riaditeľkou školy
- 11 – 15  neospravedlnených hodín  = znížená známka na 2. stupeň
- 16 – 22  neospravedlnených hodín  = znížená známka na 3. stupeň 
- 23 – 25 neospravedlnených hodín   = znížená známka na 4. stupeň 
                                                            
· v prípade dokázaného odcudzenia majetku a veci inej osoby bude žiak stíhaný zníženou známkou zo správania.
· žiak koná priamo a čestne, pri pokusoch o podvod je stíhaný zníženou známkou zo správania, prípadne podľa stupňa závažnosti môže byť vylúčený i zo štúdia aj bez toho, aby mal už predtým kárne opatrenie. 
· zámerné odmietnutie nosenia učebných pomôcok, priame odmietnutie príchodu na hodinu, ignorovanie pokynov učiteľa je považované za hrubé porušenie školského poriadku a je stíhané znížením známky zo správania.

Ospravedlnenie vymeškaných hodín:
· dôvody neprítomnosti dieťaťa na výchove a vzdelávaní doloží dokladmi v súlade so školským poriadkom. (Ak sa žiak nemôže zúčastniť na výchove a vzdelávaní v škole,  zákonný zástupca je povinný oznámiť škole príčinu jeho neprítomnosti do 24 hodín. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.)
· ak sa zo závažného a vopred známeho dôvodu nemôže zúčastniť vyučovania, zákonný zástupca požiada o uvoľnenie:
a) z jednej vyučovacej hodiny od príslušného vyučujúceho,
b) z jedného dňa od triedneho učiteľa,
c) z viacerých dní písomnou žiadosťou zákonný zástupca požiada riaditeľku školy
(Zákonný zástupca môže požiadať o uvoľnenie svojho syna/dcéry najviac na 5 dni za sebou idúcich, zvyšné vymeškané hodiny musia byť ospravedlnené od lekára a to najneskôr do konca daného mesiaca.),
d) ak ide o reprezentáciu klubu alebo inej kultúrnej inštitúcie je potrebné potvrdenie a žiadosť tejto inštitúcie s vyjadrením zákonného zástupcu žiaka.
[bookmark: _Toc436308009]Čl. 7
Hodnotenie a klasifikácia žiakov

A. Všeobecné informácie o hodnotení a klasifikácii:
· predmety sú hodnotené a klasifikované samostatne. 
· hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú hodnotu.
· žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia.
· hodnotenie žiaka sa vykonáva klasifikáciou, slovným hodnotením alebo kombináciou klasifikácie a slovného hodnotenia. O spôsobe hodnotenia jednotlivých vyučovacích predmetov rozhodne riaditeľ školy po prerokovaní na pedagogickej rade. 
· klasifikácia je jednou z foriem hodnotenia, ktorej výsledky sa vyjadrujú určenými piatimi stupňami. Na vysvedčeniach s klasifikáciou sa slovný komentár za príslušný polrok nedopĺňa.
· slovné hodnotenie je jednou z foriem hodnotenia, ktorého výsledky v jednotlivých predmetoch úvodného ročníka, prvého ročníka až štvrtého ročníka sa vyjadrujú slovne štyrmi stupňami; vysvedčenie so slovným hodnotením sa môže doplniť slovným komentárom za príslušný polrok.
· kombinácia klasifikácie a slovného hodnotenia je forma hodnotenia, pri ktorej sa výsledky niektorých vyučovacích predmetov vyjadrujú stupňom klasifikácie a niektoré sa vyjadrujú slovne. Kombinované hodnotenie sa odporúča využiť aj v rámci toho istého predmetu, pri prechode zo slovného hodnotenia na klasifikáciu. Postupne učiteľ dopĺňa slovné komentáre známkou, a tak pripravuje žiakov na zmenu kvantifikátora. 

B. Vo výchovno-vzdelávacom procese sa uskutočňuje priebežné a celkové hodnotenie: 
a) priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho momentálnu psychickú a fyzickú disponovanosť,
b) celkové hodnotenie žiaka v jednotlivých vyučovacích predmetoch sa uskutočňuje na konci prvého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete. 

· v procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku. 
Hodnotenie slúži ako prostriedok pozitívnej podpory zdravého rozvoja osobnosti žiaka. 
· pri hodnotení výsledkov práce žiaka sa postupuje v súlade s:
a) výchovno-vzdelávacími požiadavkami vzdelávacích programov,
b) požiadavkami na rozvoj všeobecných kompetencií,
c) učebnými plánmi, učebnými osnovami a štandardami. 

· pri hodnotení žiaka sa posudzujú získané kompetencie v súlade s učebnými osnovami a schopnosť ich využívať v oblastiach:
a) komunikačných schopností, najmä ústne a písomné spôsobilosti,
b) čitateľskej gramotnosti,
c) jazykových schopností v štátnom jazyku, v materinskom jazyku, v cudzích jazykoch,
d) digitálnych kompetencií,
e) matematickej gramotnosti a prírodných vied,
f) sociálnych kompetencií,
h) manuálnych zručností a ich využití  v praktických cvičeniach,
i) umeleckých a psychomotorických schopností,
j) analýzy problémov a schopnosti ich riešenia,
k) osobnostných vlastností ako porozumenie, znášanlivosť, tolerancia, priateľstvo,
l) kontrolovania a regulovania svojho správania, ochrany svojho zdravia.

C. Získavanie podkladov na hodnotenie:
· Podklady na hodnotenie výchovno-vzdelávacích výsledkov a správania žiaka získava učiteľ najmä týmito metódami , formami a prostriedkami:
a) sústavným diagnostickým pozorovaním žiaka, 
b) sústavným sledovaním výkonu žiaka a jeho pripravenosti na vyučovanie,
c) rôznymi druhmi skúšok (písomné, ústne, grafické, praktické, pohybové) a didaktickými testami; uplatňuje aj metódy menej riadené (referáty, denníky, projekty, sebahodnotiace listy, dotazníky, pozorovania, portfólia) – súbor prác žiaka, ktoré vypovedajú o jeho výkone,
d) analýzou výsledkov rôznych činností žiaka,
e) konzultáciami s ostatnými pedagogickými zamestnancami zariadenia výchovného poradenstva a prevencie, všeobecného lekára pre deti a dorast, najmä u žiaka s trvalejšími psychickými a zdravotnými ťažkosťami a poruchami,
f) rozhovormi so žiakom a so zákonným zástupcom žiaka.
· žiak je z predmetu skúšaný ústne, písomne alebo prakticky najmenej dvakrát v polročnom hodnotiacom období.
· učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní. 
· písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka.
· učiteľ vedie evidenciu o každom hodnotení žiaka.
· podkladom pre celkové hodnotenie vyučovacieho predmetu sú:
a) známky alebo slovné hodnotenie za ústne odpovede,
b) známky alebo slovné hodnotenie za písomné práce, didaktické testy, grafické práce, praktické práce, pohybové činnosti,
c) posúdenie prejavov žiaka.

D. Hodnotenie prospechu:
· prospech z jednotlivých vyučovacích predmetov sa na vysvedčení pre prvý stupeň základnej školy uvádza arabskou číslicou, označujúcou klasifikačný stupeň, pre druhý stupeň sa vypíše slovom. 

Úvodný ročník a 1. ročník
· prospech z jednotlivých vyučovacích predmetov sa na vysvedčení pre úvodný ročník a prvý ročník hodnotí slovne stupňami:
a) dosiahol veľmi dobré výsledky,
b) dosiahol uspokojivé výsledky, 
c) dosiahol uspokojivé výsledky, 
d) dosiahol neuspokojivé výsledky.

Stupeň dosiahol veľmi dobré výsledky
Žiak je tvorivý a iniciatívny, uplatňuje vlastné nápady, je otvorený voči novým podnetom, dokáže vyjadriť veku primerané postoje, ovláda poznatky, pojmy a zákonitosti podľa učebných osnov. Žiak vie vyhľadávať a využívať informácie, jeho myslenie je kritické, dokáže hľadať vlastné riešenia, uplatňovať osvojené kľúčové kompetencie, účinne si organizuje svoju prácu a je schopný samostatne pracovať po predchádzajúcom návode učiteľa. Pri riešení úloh pohotovo uplatňuje logické operácie, číta s porozumením súvislé texty, funkčne využíva matematické vedomosti a zručnosti. V presnosti a úplnosti požadovaných poznatkov, faktov a pojmov a vo vzťahu medzi nimi má nepodstatné medzery. Osvojené poznatky a zručnosti aplikuje pri riešení teoretických a praktických úloh samostatne, s minimálnymi odchýlkami. Jeho ústny aj písomný prejav je správny, výstižný. Grafický prejav je estetický. Výsledky jeho činností sú veľmi dobré, originálne.

Stupeň dosiahol dobré výsledky
Žiak sa snaží byť tvorivý, iniciatívny, ovláda poznatky, pojmy a zákonitosti podľa učebných osnov a vie ich využívať. Má osvojené kľúčové kompetencie, ktoré s miernou podporou učiteľa aplikuje pri intelektuálnych, motorických, praktických a iných činnostiach. Osvojenú slovnú zásobu dokáže používať pri komunikácii, hodnotení javov a zákonitostí samostatne a kreatívne alebo s menšími podnetmi učiteľa. Číta s porozumením, pri riešení úloh uplatňuje logiku. Občas potrebuje usmernenie a motiváciu k ďalšiemu  sebazdokonaľovaniu. Jeho ústny aj písomný prejav je menej presný a výstižný. Grafický prejav je estetický, bez väčších nepresností. Kvalita výsledkov činností žiaka je dobrá. 

Stupeň dosiahol uspokojivé výsledky
Žiak nerozširuje svoju tvorivosť, chýba mu iniciatívnosť, priemerne si osvojuje poznatky a zákonitosti podľa učebných osnov. Pri riešení teoretických a praktických úloh s uplatňovaním kľúčových kompetencií sa vyskytujú nedostatky. Je nesamostatný pri využívaní poznatkov, zdržanlivý pri vyjadrovaní svojich postojov, podlieha stereotypu. Čítať s porozumením dokáže len s pomocou učiteľa. Jeho ústny a písomný prejav má v správnosti, presnosti a výstižnosti nedostatky. Grafický prejav je málo estetický. Žiak často potrebuje usmernenie svoje práce, kvalita výsledkov jeho činností je uspokojivá.

Stupeň dosiahol neuspokojivé výsledky
Žiak si neosvojil vedomosti a zákonitosti požadované učebnými osnovami, nedokáže ich využívať. Prejavuje slabšie vyjadrovacie schopnosti, nespĺňa kritéria pri riešení teoretických a praktických úloh s uplatňovaním kľúčových kompetencií. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Pri využívaní poznatkov potrebuje sústavnú pomoc. Jeho ústny a písomný prejav má v správnosti, presnosti a výstižnosti podstatné nedostatky, grafický prejav je na nízkej úrovni. Žiak nedokáže uspokojivo pracovať, kvalita výsledkov jeho činností je neuspokojivá.
· Súčasťou vysvedčenia nultého ročníka a prvého ročníka môže byť slovný komentár za každý polrok, v ktorom je súhrn zhodnotenia vedomostí, zručností, návykov a postojov žiaka. Obsah slovného komentára nesmie obsahovať negatívne odsudzujúce výroky, aby nepôsobil deštruktívne, ale vždy konštruktívne a povzbudzujúco, má byť zameraný na pozitívnu motiváciu k ďalšiemu vzdelávaniu s prihliadnutím na individuálne predpoklady žiaka.

2. – 4. ročník
· Prospech žiaka v druhom až štvrtom ročníku sa v jednotlivých vyučovacích predmetoch klasifikuje týmito stupňami:
1 – výborný,
2 – chválitebný,
3 – dobrý,
4 – dostatočný,
5 – nedostatočný. 

Stupeň 1 (výborný)
Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne. 

Stupeň 2 (chválitebný)
Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené, kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov. 

Stupeň 3 (dobrý)
Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

Stupeň 4 (dostatočný)
Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť. 

Stupeň 5 (nedostatočný)
Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.
· Celkové hodnotenie žiaka nultého ročníka a prvého ročníka základnej školy sa na konci prvého a druhého polroka na vysvedčení vyjadruje:
a) prospel,
b) neprospel.
· Celkové hodnotenie žiaka druhého až deviateho ročníka základnej školy sa na konci prvého a druhého polroka na vysvedčení vyjadruj:
a) prospel s vyznamenaním, žiak prospel s vyznamenaním, ak ani v jednom povinnom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré; ak pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.
b) prospel veľmi dobre, žiak prospel veľmi dobre, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré; ak pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré.
c) prospel, ak nemá stupeň prospechu nedostatočný ani v jednom povinnom vyučovacom predmete; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.
d) neprospel, žiak neprospel, ak má z niektorého povinného vyučovacieho predmetu aj po opravnej skúške stupeň nedostatočný; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

Klasifikácia žiakov vzdelávaných na variantoch

· Žiaci s mentálnym postihnutím Variant A sú hodnotení od 2. ročníka klasifikáciou, tzn. že sú ich výsledky vyjadrené v jednotlivých vyučovacích predmetoch určenými piatimi stupňami:

1 – výborný,
2 – chválitebný,
3 – dobrý,
4 – dostatočný,
5 – nedostatočný. 

Stupeň 1 (výborný)
Žiak má v presnosti a úplnosti požadovaných poznatkov, faktov a pojmov určených obsahom vzdelávania, a vo vzťahu medzi nimi nepodstatné medzery. Pri vykonávaní požadovaných rozumových a motorických činností prejavuje niekedy drobné nepresnosti, chyby vie s učiteľovou pomocou korigovať. Osvojené poznatky a zručnosti aplikuje pri riešení teoretických a praktických úloh niekedy s menšími chybami. Uplatňuje poznatky a hodnotí javy a zákonitosti podľa podnetov učiteľa. Jeho myslenie je v celku správne, ale pomalšie. Ústny a písomný prejav je pomerne správny a výstižný, grafický prejav je úhľadný a estetický. Kvalita výsledkov jeho činností je občas narušená nedostatkami. Žiak je schopný pracovať po predchádzajúcom návode učiteľa.

Stupeň 2 (chválitebný)
Žiak má v presnosti a úplnosti požadovaných poznatkov, faktov, pojmov určených obsahom vzdelávania, a vo vzťahoch medzi nimi ojedinelé podstatnejšie medzery.  Pri vykonávaní požadovaných rozumových a motorických činností prejavuje nepresnosti, ktoré dokáže s pomocou učiteľa korigovať. Osvojené poznatky a zručnosti aplikuje pri riešení teoretických a praktických úloh s menšími chybami. Pri využívaní poznatkov na výklad a hodnotenia javov je menej samostatný a potrebuje vedenie učiteľa. Jeho myslenie vykazuje drobné nepresnosti. Ústny a písomný prejav má zvyčajne nedostatky v správnosti a presnosti, grafický prejav je menej estetický. Kvalita výsledkov jeho činnosti je narušená nedostatkami. Žiak je po predchádzajúcom návode učiteľa schopný s menšími ťažkosťami samostatne pracovať.

Stupeň 3 (dobrý)
Žiak má v presnosti a úplnosti požadovaných poznatkov, faktov, pojmov určených obsahom vzdelávania, a vo vzťahoch medzi nimi závažné medzery. Pri vykonávaní požadovaných rozumových a motorických činností prejavuje často nepresnosti. Na výklad a hodnotenie javov dokáže svoje vedomosti uplatniť obmedzenie a len s pomocou učiteľa. Niekedy prejavuje aj väčšie nedostatky v myslení. Ústny aj písomný prejav žiaka je slabý, grafický prejav je často menej estetický. Kvalita výsledkov jeho činností je narušená značnými nedostatkami.  Žiak je schopný samostatne pracovať pod občasným dohľadom učiteľa. 

Stupeň 4 (dostatočný)
Žiak má v presnosti a úplnosti požadovaných poznatkov, faktov, pojmov určených v obsahu vzdelávania, a vo vzťahoch medzi nimi mnoho závažných nedostatkov. Pri vykonávaní požadovaných rozumových a motorických činností prejavuje mnoho značných nepresností. Na výklad a hodnotenie javov dokáže svoje vedomosti uplatniť veľmi obmedzene a len za stálej pomoci učiteľa. Má často väčšie nedostatky v myslení. Ústny aj písomný prejav žiaka je veľmi slabý, grafický prejav nie je estetický. Kvalita výsledkov jeho činnosti je narušená veľkými nedostatkami. Žiak je schopný pracovať iba pod trvalým dohľadom učiteľa.

Stupeň 5 (nedostatočný)
Žiak si učivo určené v obsahu vzdelávania neosvojil. Trvalo má veľmi podstatné nedostatky vo vykonávaní požadovaných rozumových a motorických činností. Medzerovité a nepresné osvojenie vedomostí a zručností žiaka nestačí na riešenie teoretických a praktických úloh. Pri výklade a hodnotení javov nedokáže uplatniť svoje vedomosti ani za pomoci učiteľa. Trvalo má výrazné nedostatky v myslení. Jeho ústny a písomný prejav je celkom nevyhovujúci. Aj grafický prejav je na veľmi nízkej úrovni. Žiak nie je schopný uspokojivo pracovať ani pod trvalým dohľadom učiteľa. 

· Žiaci s mentálnym postihnutím Variant B sú hodnotení od 1. ročníka slovným hodnotením, tzn. že výsledky v jednotlivých vyučovacích predmetoch sa vyjadrujú slovne štyrmi stupňami:

a) dosiahol veľmi dobré výsledky,
b) dosiahol dobré výsledky,
c) dosiahol uspokojivé výsledky,
d) dosiahol neuspokojivé výsledky.

Stupeň dosiahol veľmi dobré výsledky
Žiak je prevažne aktívny a samostatný. Ovláda poznatky, pojmy a niektoré zákonitosti určené obsahom vzdelávania. Využíva a rozvíja svoje osobné predpoklady v individuálnych a kolektívnych prejavoch. Jeho ústny a písomný prejav je prevažne správny a výstižný. Grafický prejav je estetický. Žiak aplikuje osvojené vedomosti, zručnosti a návyky v nových úlohách. Kvalita výsledkov činnosti žiaka je veľmi dobrá. 

Stupeň dosiahol dobré výsledky
Žiak je menej aktívny, snaží sa byť samostatný, prevažne ovláda poznatky a pojmy určené obsahom vzdelávania. Iba čiastočne využíva svoje schopnosti v individuálnom a kolektívnom prejave. Jeho ústny aj písomný prejav je menej presný, menej výstižný. Grafický prejav je estetický, bez väčších nepresností. Vedomosti a zručnosti aplikuje s čiastočnou pomocou učiteľa. Kvalita výsledkov činnosti žiaka je dobrá.

Stupeň dosiahol uspokojivé výsledky
Žiak je prevažne pasívny. Poznatky a pojmy určené obsahom vzdelávania ovláda iba čiastočne. Grafický prejav je málo estetický. Jeho ústny a písomný prejav má v správnosti a výstižnosti nedostatky. Je nesamostatný  pri využívaní poznatkov, potrebuje usmernenie svojej práce a pomoc učiteľa. Kvalita výsledkov činnosti žiaka je uspokojivá. 

Stupeň dosiahol neuspokojivé výsledky
Žiak je v činnosti pasívny a nesamostatný. Neosvojil si poznatky a pojmy určené obsahom vzdelávania, nedokáže ich využívať. Jeho ústny a písomný prejav má v správnosti a výstižnosti podstatné nedostatky, grafický prejav je na nízkej úrovni. Úlohy rieši s častými a závažnými chybami. Žiak nedokáže uspokojivo pracovať, svoje minimálne vedomosti a zručnosti aplikuje len pomocou učiteľa. Kvalita výsledkov činnosti žiaka je neuspokojivá. 

Klasifikácia žiakov s PVP v kombinácii s Variantom A

· Žiaci s pervazívnymi vývinovými poruchami v kombinácii s variantom A sú hodnotení od 1. ročníka slovným hodnotením štyrmi stupňami.
· Vo výchovno-vzdelávacom procese sa uskutočňuje priebežné a celkové hodnotenie a to nasledovným spôsobom:
a) priebežné hodnotenie sa uskutočňuje pri hodnotení čiastkových výsledkov prejavov žiaka na vyučovacích hodinách, má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho aktuálny psychický i fyzický stav,
b) celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a na konci druhého polroka školského roka; má vyjadriť objektívne zhodnotenie úrovne vedomostí, zručností a návykov žiaka v danom vyučovacom predmete. 
· Predmetom hodnotenia sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými obsahom vzdelávania, osvojené kľúčové kompetencie vymedzené vo vzdelávacom programe pre žiakov s autizmom alebo ďalšími pervazívnymi vývinovými poruchami s mentálnym postihnutím, usilovnosť, ochota spolupracovať a správanie žiaka so zohľadnením špecifík podmienených jeho zdravotnou diagnózou. Hodnotenie slúži ako prostriedok pozitívnej podpory rozvoja osobnosti žiaka. 
· Podklady na hodnotenie výchovno-vzdelávacích výsledkov a správania žiaka učiteľ získava:
a) sústavným diagnostickým pozorovaním žiaka,
b) sústavným sledovaním výkonov žiaka,
c) rôznymi druhmi skúšok (písomné, ústne, grafické, praktické, pohybové)
d) analýzou výsledkov rôznych činností žiaka s osobitným zameraním na manuálnu zručnosť a vývinovú úroveň žiaka,
e) konzultáciami s ostatnými pedagogickými zamestnancami,
f) rozhovormi so zákonným zástupcom žiaka.
· Žiak môže byť z predmetu skúšaný ústne, písomne alebo prakticky s dôrazom na komunikáciu a sociálne zručnosti, najmenej dvakrát v polročnom hodnotiacom období.
· Učiteľ oznamuje žiakovi výsledok každého hodnotenia tak, aby žiak hodnoteniu porozumel.
· Učiteľ vedie evidenciu o každom hodnotení žiaka.
· Podkladom pre celkové hodnotenie žiaka vo vyučovacom predmete je:
a) slovné hodnotenie na odpovede,
b) slovné hodnotenie za písomný a grafický prejav, praktické práce, pohybové činnosti,
c) posúdenie prejavov žiaka, 
d) vyhodnotenie plnenia individuálneho vzdelávacieho programu žiaka.
· Prospech z jednotlivých vyučovacích predmetov sa na vysvedčení hodnotí slovne jedným z nasledujúcich stupňov:
a) dosiahol veľmi dobré výsledky,
b) dosiahol dobré výsledky,
c) dosiahol uspokojivé výsledky,
d) dosiahol neuspokojivé výsledky.

Stupeň „dosiahol veľmi dobré výsledky“
Žiak je aktívny, ovláda poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete. Využíva a čiastočne rozvíja svoje osobné predpoklady v individuálnych a kolektívnych prejavoch. Jeho ústny, písomný, grafický prejav a praktické zručnosti sú adekvátne stupňu postihnutia. Žiak aplikuje osvojené poznatky v nových úlohách. Kvalita výsledkov činnosti žiaka je veľmi dobrá.



Stupeň „dosiahol dobré výsledky“
Žiak je menej aktívny, prevažne ovláda poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete. Iba čiastočne využíva svoje schopnosti v individuálnom a kolektívnom prejave. Jeho ústny, písomný, grafický prejav a praktické zručnosti sú adekvátne stupňu postihnutia. Získané poznatky a zručnosti aplikuje v úlohách s čiastočnou pomocou učiteľa. Kvalita výsledkov činnosti žiaka je dobrá. 

Stupeň „dosiahol uspokojivé výsledky“
Žiak je prevažne pasívny, poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete ovláda iba čiastočne. Jeho ústny, písomný, grafický prejav a praktické zručnosti sú adekvátne stupňu postihnutia. Je nesamostatný pri využívaní poznatkov, potrebuje usmerňovanie pri svoje práci a pravidelnú pomoc učiteľa. Kvalita výsledkov činnosti žiaka je uspokojivá.

Stupeň „dosiahol neuspokojivé výsledky“
Žiak je v činnosti pasívny a nesamostatný. Neosvojil si poznatky a pojmy vymedzené obsahom vzdelávania podľa jeho individuálneho vzdelávacieho programu s osobitným zameraním na mentálnu a vývinovú úroveň v danom vyučovacom predmete. Svoje minimálne vedomosti a praktické zručnosti aplikuje len s pomocou učiteľa. Kvalita výsledkov činnosti žiaka je neuspokojivá. 

Klasifikácia správania

A) Všeobecné informácie o klasifikácii:
· žiak sa dobrovoľne rozhodol študovať na Súkromnej základnej škole, zaväzuje sa, že bude riadne dochádzať do školy, riadiť sa zásadami všeľudskej morálky, plniť si všetky povinnosti, ktoré pre neho vyplývajú zo všeobecne platných predpisov a vnútorného poriadku.
· kritériom na hodnotenie správania je dodržiavanie pravidiel správania žiaka a školského poriadku počas hodnotiaceho obdobia. Učitelia pritom využívajú najmä pozitívnu motiváciu.
· žiakom možno udeliť pochvalu za dosahovanie výborných výchovno-vyučovacích výsledkov, úspešnú reprezentáciu školy, za mimoriadne školské a mimoškolské aktivity.
· žiakom možno podľa závažnosti porušenia pravidiel udeliť výchovné opatrenie, znížiť známku zo správania a pri veľmi vážnom porušení môže byť žiakovi uložené pokarhanie, prípadne môže byť rozhodnutím pedagogickej rady podmienečne pokarhaný za mimoriadne závažné porušovanie školskej stratégie správania

· Správanie sa klasifikuje stupňami:
1 – veľmi dobré: Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.
2 – uspokojivé: Žiak porušenie jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť. V prípade 11 – 15 neospravedlnených hodín alebo na návrh, ktoréhokoľvek učiteľa, ak ide o závažný priestupok alebo správanie, za opakované porušovanie školského poriadku.
3 – menej uspokojivé: Žiak závažne porušuje pravidlá správania a školský poriadok alebo sa dopúšťa ďalších previnení. V prípade 16 – 22 neospravedlnených hodín alebo v prípade, že žiakovo správanie bolo klasifikované stupňom „uspokojivý“ a znova nastali podmienky na zníženie známky, ale tiež na návrh kohokoľvek ak bol vykonaný násilný čin, úmyselné poškodenie majetku väčšieho rozsahu.
4 – neuspokojivé: Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy. V prípade 23 až viac neospravedlnených hodín alebo v prípade, že žiakovo správanie bolo klasifikované stupňom „menej uspokojivý“ a znova nastali podmienky na zníženie známky, na návrh ktoréhokoľvek člena pedagogickej rady.

· zníženiu známky zo správania predchádza pohovor u riaditeľa školy za prítomnosti triedneho učiteľa a zákonného zástupcu žiaka.
· taktiež sa vyžaduje schválenie polovicou členov pedagogickej rady.

B) Hodnotenie správania
· správanie žiaka sa hodnotí so zreteľom na vekové osobitosti podľa týchto požiadaviek:
a) pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin; návrh na udelenie pochvaly alebo iného ocenenia sa prerokuje v pedagogickej rade,
b) opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku, ktoré spravidla predchádza zníženiu stupňa zo správania; podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.
· hodnotenie správania žiaka navrhuje triedny učiteľ po prerokovaní v pedagogickej rade. Pochvaly a iné ocenenia, výchovné opatrenia sa zaznamenávajú v triednom výkaze alebo katalógovom liste žiaka. 
· hodnotenie správania začleneného žiaka so špeciálnymi výchovno-vzdelávacími potrebami (s poruchami pozornosti, s poruchami správania) sa posudzuje s prihliadnutím na jeho druh zdravotného znevýhodnenia v úzkej spolupráci so zariadením výchovného poradenstva a prevencie alebo so školským špeciálnym pedagógom a zákonným zástupcom žiaka.

POCHVALY
I. Pochvala triednym učiteľom:
· za výborný prospech a vzornú dochádzku /do 20 vymeškaných hodín/.
· za vzornú reprezentáciu školy /úspešné umiestnenie v súťaži do úrovne okresného kola/.

II. Pochvala riaditeľom školy:
· za výborný prospech a vzornú dochádzku /absolútne vyznamenanie – priemer do 1,0; do 20 ospravedlnených vymeškaných hodín v rámci ročníka/.
· za vzornú reprezentáciu školy /úspešné umiestnenie v regionálnych a vyšších súťažných kolách/.
·  pochvaly sa evidujú v osobnom liste žiaka a v triednom katalógu.

POKARHANIA
I. Napomenutie triednym učiteľom:
· za jednorazové a drobné porušovanie školského poriadku.

II. Pokarhanie triednym učiteľom:
· ako súčasť zápisu, ak je forma pohovoru neúčinná,
· ak už bol o priestupku alebo správaní v minulosti vytvorený zápis alebo 3 krát ústne napomenutie,
· ak má žiak 1 – 5 neospravedlnených hodín.


III. Pokarhanie riaditeľom školy:
· priestupok je závažný a pohovor u riaditeľa školy je neúčinný,
· ak už bolo za takýto priestupok udelené pokarhanie triednym učiteľom,
· ak má žiak neospravedlnených 6 – 10 hodín a už mu bolo za neospravedlnené hodiny v danom školskom roku udelené pokarhanie triednym učiteľom.

IV. Podmienečné pokarhanie:
· udeľuje riaditeľ školy po prerokovaní na pedagogickej rade , v prípade, že je splnená jedna z nasledovných podmienok:	
a) ak po znížení známky zo správania nedošlo k zlepšeniu správania alebo sa priestupok opakoval,
b) ak má žiak viac ako 25 neospravedlnených hodín.
· pokarhania sa evidujú v osobnom liste žiaka a v triednom katalógu.

Komisionálne skúšanie a iné skúšanie

A. Komisionálne skúšanie:
·  žiak môže byť klasifikovaný na základe komisionálnej skúšky v týchto prípadoch:
a) koná rozdielovú skúšku,
b) koná opravnú skúšku,
c) preskúšanie sa koná na podnet riaditeľa školy,
d) preskúšanie sa koná na podnet zákonného zástupcu žiaka so súhlasom riaditeľa školy,
e) ak bol oslobodený od povinnosti dochádzať do školy,
f) je skúšaný v náhradnom termíne,
g) má povolené individuálne vzdelávanie,
h) ak má žiak vymeškanú viac ako 1/3 vyučovacích hodín v danom polroku a to aj v prípade, že ide o ospravedlnené hodiny je povinný vykonať komisionálne skúšky.

· žiak, ktorému bolo povolené individuálne vzdelávanie na základe odporúčania všeobecného lekára pre deti a dorast z dôvodu zdravotného znevýhodnenia, komisionálnu skúšku nevykonáva. Pedagogický zamestnanec, ktorý zabezpečuje vzdelávanie žiaka, štvrťročne predkladá riaditeľovi školy písomnú správu o postupe a výsledkoch výchovno-vzdelávacej činnosti so žiakom, na základe ktorej po prerokovaní v pedagogickej rade školy sa vykonáva hodnotenie prospechu žiaka. Písomná správa o postupe a výsledkoch výchovno-vzdelávacej činnosti žiaka obsahuje: 
· ak má zákonný zástupca žiaka pochybnosti o správnosti hodnotenia v jednotlivých predmetoch na konci prvého polroka a druhého polroka, môže do troch pracovných dní odo dňa vydania vysvedčenia, požiadať riaditeľa o vykonanie komisionálnej skúšky  žiaka.
· preskúšať žiaka nemožno, ak bol v hodnotiacom období z tohto vyučovacieho predmetu hodnotený na základe komisionálnej skúšky.
· preskúšanie sa uskutoční neodkladne v termíne, ktorý určí riaditeľ školy. Ak pre neprítomnosť žiaka nemožno preskúšanie uskutočniť v tomto termíne, nemožno žiaka ďalej preskúšavať. Výsledok preskúšania, ktorý je konečný, oznámi riaditeľ zákonnému zástupcovi žiaka. Ďalšie preskúšanie žiaka je neprístupné. Na požiadanie zákonného zástupcu žiaka môže byť zákonný zástupca prítomný na komisionálnom preskúšaní svojho dieťaťa po predchádzajúcom súhlase riaditeľa.
· žiakovi, ktorý sa vzdeláva v škole mimo územia Slovenskej republiky, vzdeláva sa v škole zriadenej iným štátom na území Slovenskej republiky, vzdeláva sa individuálne v zahraničí alebo žiak, ktorému jeho zdravotný stav neumožňuje účasť na vzdelávaní v škole a dosiahol v niektorom predmete prospech nedostatočný alebo dosiahol neuspokojivé výsledky, sa umožní vykonať opravnú skúšku.
· komisionálne skúšky sú spoplatnené školou vo výške 50,- € za každý hodnotený predmet
· v prípade, ak žiak vymešká viac ako 2/3 vyučovacích hodín v danom polroku nebude klasifikovaný, bude musieť ročník opakovať.

B. Opravné skúšky:
· žiak, ktorý má na konci druhého polroku najviac z dvoch povinných vyučovacích predmetov prospech nedostatočný alebo dosiahol neuspokojivé výsledky v slovnom hodnotení, alebo vyučovací predmet neabsolvoval a neprospel, môže na základe rozhodnutia riaditeľa vykonať z týchto predmetov opravnú skúšku.
· obsah a formu opravnej skúšky žiaka, ktorý na konci druhého polroka je hodnotený neabsolvoval a neprospel v niektorom vyučovacom predmete, určí riaditeľ po prerokovaní v pedagogickej rade.
· opravnú skúšku môže vykonať aj žiak, ktorého prospech na konci prvého polroka je nedostatočný najviac z dvoch povinných vyučovacích predmetov, ktoré sa vyučujú len v prvom polroku. 
· termín opravných skúšok určí riaditeľ školy, tak aby sa opravné skúšky:
a) vykonali najneskôr do 31. augusta; žiakovi ktorý zo závažných dôvodov  nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra.
· žiak, ktorý bez závažných dôvodov nepríde na opravnú skúšku, sa hodnotí z vyučovacieho predmetu, z ktorého mal vykonať opravnú skúšku, stupňom prospechu nedostatočný alebo dosiahol neuspokojivé výsledky.
· o opravnej skúške sa vyhotoví protokol o komisionálnej skúške, dátum vykonania skúšky a jej výsledok sa zaznamenajú do triedneho výkazu alebo katalógového listu žiaka.
· opravné a výnimočné opravné skúšky sa konajú pred trojčlennou komisiou.
[bookmark: _Toc436308014]Čl. 12
Pedagogický dozor nad žiakmi

· pedagogický dozor nad žiakmi plní funkciu bezpečnostnú a preventívnu a umožňuje pedagogickým zamestnancom školy resp. školského zariadenia, priamy styk so žiakmi a tým aj aktívne, výchovné pôsobenie na žiakov mimo výchovno-vzdelávacieho procesu.
· zamestnanci pri pedagogickom dozore sledujú a kontrolujú činnosť žiakov, sú oprávnení dávať im primerané príkazy a poučenia. Pedagogický dozor nad žiakmi v škole, resp. mimo školy patrí medzi povinnosti pedagogických zamestnancov a zahŕňa sa do ich týždenného pracovného času a nie pedagogického úväzku. Vykonáva sa pri všetkých organizačných formách vyplývajúcich z výchovno-vzdelávacieho procesu, učebných osnov, podujatí organizovaných školou.
· v škole vykonáva učiteľ dozor nad žiakmi pred vyučovaním, cez prestávky, po vyučovaní, pri ostatnej výchovno-vzdelávacej činnosti vyplývajúcej z učebných osnov, pri prechode žiakov z jednej budovy školy do budovy s telocvičňou, prípadne iného určeného miesta, kde sa koná vyučovanie, výchovná činnosť (ihrisko, školská dielňa, pozemok a pod.). Pri zabezpečovaní dozoru nad žiakmi v školskom zariadení dozor nad  žiakmi vykonávajú vychovávateľky.
· mimo školy vykonáva učiteľ (resp. iní pedagogický zamestnanec) dozor nad žiakmi pri plaveckom a inom kurze počas účasti žiakov na súťažiach, resp. pri ich príprave a na iných podujatiach organizovaných školou, pri vychádzke, výlete a exkurzii.

Povinnosti týždenníkov

· v triede a školských priestoroch je každý žiak povinný zachovávať poriadok a čistotu. 
· na riadenie vnútorného života triedy si žiaci volia triedny výbor, ktorý spolupracuje s triednym profesorom a študentskou radou. 
· na pokyn triedneho učiteľa dvaja žiaci /z každej skupiny po jednom/ vykonávajú funkciu týždenníka.
· Ich povinnosťou je: 
a) na začiatku každej hodiny hlásia mená neprítomných žiakov,
b) pred každou hodinou pripravia tabuľu, kriedy, prípadne ďalšie pomôcky a vyvetrajú 
c) v prípade, že vyučujúci nepríde na hodinu do 10 minút, prídu ohlásiť neprítomnosť vyučujúceho vedeniu školy,
d) dbajú na poriadok, každé poškodenie zariadenia hlásia triednemu učiteľovi,
e) na konci vyučovania kontrolujú vykladanie stoličiek, zhasnutie svetiel, zavrú okná, zotrú tabuľu a pod.

Záverečné ustanovenia

· Žiak je povinný osvojiť si školský poriadok a dodržiavať ho. Ak žiak poruší školský poriadok, pedagogická rada podľa závažnosti previnenia rozhodne o opatreniach (od napomenutia, cez zníženú známku zo správania, až k podmienečnému vylúčeniu alebo vylúčeniu zo štúdia).
·  Vnútorný poriadok školy je zahrnutý aj v Zmluve o štúdiu, ktorú podpisuje zákonný zástupca žiaka. 
· Všetky dôležité náležitosti týkajúce sa chodu školy, vzdelávania, ochrany zdravia a bezpečnosti v škole sú náležite uvedené v Školskom výchovnom programe, Výchovno-vzdelávacom programe SŠKD, Vnútornom programe, smerniciach školy a pod.






Dodatok č. 1: Štandardy dodržiavania zákazu segregácie vo výchove a vzdelávaní. 

Článok 1
Všeobecná časť

Segregácia je porušením základných princípov, na ktorých je postavená moderná demokratická spoločnosť: rovnosť, ľudská dôstojnosť a spravodlivosť. Je porušením zásady rovnakého zaobchádzania v zmysle antidiskriminačného zákona1, ale aj porušením zásady rovnosti pred zákonom v zmysle Článku 12 Ústavy Slovenskej republiky, podľa ktorého „Ľudia sú slobodní a rovní v dôstojnosti i v právach. 
Základné práva a slobody sa zaručujú na území Slovenskej republiky všetkým bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie“

Štandardy definujú základné etické, ľudskoprávne, organizačné a manažérske princípy a pravidlá správania a konania škôl a všetkých aktérov výchovno-vzdelávacieho procesu súvisiace s identifikáciou, prevenciou a odstraňovaním segregácie v školskom prostredí. 
Ich uplatňovanie prispieva k dodržiavaniu princípov demokracie v školách a školských zariadeniach. Štandardy sú rozpracovaním a realizáciou praktickej časti Metodickej príručky desegregácie vo výchove a vzdelávaní (ďalej len „Metodická príručka), ktorá obsahuje odporúčania a postupy pre jednotlivých aktérov vzdelávania, ktoré pomáhajú predchádzať segregácii a odstraňovať ju. 

Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa.
 Predpokladom k uplatňovaniu Štandardov dodržiavania zákazu segregácie vo výchove a vzdelávaní je, že škola a školské zariadenie prijme zákonnú povinnosť postupovať podľa nich pri dodržiavaní zákazu segregácie vo výchove a vzdelávaní. 
Uplatňovanie Štandardov dodržiavania zákazu segregácie vo výchove a vzdelávaní pre školy a školské zariadenia v zmysle školského zákona znamená zavedenie a dodržiavanie pravidiel, princípov a postupov na predchádzanie segregácie, identifikáciu rizika segregácie a nápravu segregačného konania, pokiaľ bolo indikované na základe kontroly. 

Vypracovanie a uplatňovanie Štandardov dodržiavania zákazu segregácie vo výchove a vzdelávaní posilňuje záväzok dodržiavania zákazu segregácie vo výchove a vzdelávaní, ktorý stanovuje § 2 písm. ai) a aj) Školského zákona.

Plán uplatňovania Štandardov dodržiavania zákazu segregácie vo výchove a vzdelávaní
Vypracovaním plánu škola a školské zariadenie preukazuje dodržiavanie štandardov zákazu segregácie podľa školského zákona. Je užitočným nástrojom pre všetkých aktérov vzdelávania:
▪ Plán môže škole a školskému zariadeniu pomôcť vytvoriť podmienky, v ktorých sa každý žiak cíti podporovaný a má prístup k rovnakým vzdelávacím príležitostiam. To povedie k zlepšeniu ich akademických aj osobnostných výsledkov.
▪ Jasne definované kroky a opatrenia s určením časového rámca a konkrétnych zodpovedností uľahčia pedagogickým a odborným zamestnancom prácu s rozmanitými skupinami žiakov a znížia ich záťaž pri riešení problémov v triede.
· Plán ukáže rodičom a zákonným zástupcom, že škola pracuje na konkrétnych opatreniach pre rovnaké šance pre všetky deti. Transparentnosť a výsledky posilnia dôveru rodičov v školu. 
▪ Plán ukáže, že škola aktívne rieši riziko segregácie a plní štandardy ministerstva, čím sa pripravuje na prípadné kontroly alebo externé hodnotenia. 
▪ Riešenie problému segregácie vytvorí prostredie, kde sa všetci žiaci cítia prijatí a podporovaní, čo pozitívne ovplyvní klímu školy a zníži konflikty. 
▪ Vypracovanie plánu je v súlade s kurikulárnou reformou a príležitosťou na zavedenie nových, moderných a efektívnych prístupov do vzdelávacieho procesu, ktoré môžu škole priniesť pozitívne hodnotenie aj z externého prostredia. 
▪ Plán nastavuje procesy, ktoré pomôžu škole predchádzať podobným rizikám aj v budúcnosti. 

Segregáciu vo výchove a vzdelávaní definuje školský zákon ako „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“ 

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1): 
▪ výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, 
▪ prevádzka a vnútorný režim školy, 
▪ podmienky na zaistenie bezpečnosti a ochrany zdravia detí a žiakov a ich ochrany pred sociálno-patologickými javmi, diskrimináciou alebo násilím, 
▪ podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ. 

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.

	Identifikácia rizika segregácie: 
Súkromná ZŠ využije na identifikáciu uplatňovania Štandardov postup uvedený v kapitole 3 metodického materiálu Spolu v jednej lavici. 

           Na ceste k desegregácii a inkluzívnemu modelu školy predstavuje nástroj na sebahodnotenie škôl a školských zariadení. Pozostáva z overených krokov organizácií, ktoré venujú  pozornosť budovaniu inkluzívneho prostredia:
1. Vlastný plán desegregácie školy
2. Príprava a vzdelávanie pedagogických a odborných zamestnancov školy v oblasti
inkluzívneho vzdelávania
3. Budovanie inkluzívnej komunity a komplexné inkluzívne vzdelávanie
4. Školský podporný tím
5. Organizovanie podporných a adaptačných aktivít pre žiakov
6. Predprimárne vzdelávanie
7. Diagnostika vo vzdelávaní
8. Eliminácia priestorovej segregácie
9. Monitoring a vyhodnotenie desegregácie a inkluzívneho modelu



Pri sebahodnotení školy sa bude využívať nasledovný postup:
1. V rámci sebahodnotenia sa kriticky pozrieť na systém práce so žiakmi a na princípy inkluzívneho vzdelávania. Je vhodné reflektovať jeho súčasný stav, silné a slabé stránky. Pýtať sa na názor spolupracovníkov, žiakov, rodičov, ďalších odborníkov spolupracujúcich so školou.
2. Zhodnotiť naplnenie každého kroku a jednotlivé indikátory vo všetkých úrovniach.
3. Zaznamenať, či je indikátor naplnený alebo nie. Aj keď nie je splnený niektorý z nich, môže byť zároveň inšpiráciou, čo a ako zlepšiť, či kde sa posunúť v tejto oblasti v budúcnosti.
4. Zapracovať zistenia do tvorby vlastného plánu desegregácie školy.

Opatrenie 1: Vlastný plán desegregácie školy

          Škola si vytvorí plán desegregácie školy. Pracovná skupina pracujúca na pláne musí prehodnotiť: 
- časovú náročnosť, 
- systém mapovania potrieb a bariér, 
- dostupnosť potrebných zdrojov, 
- zapojiť čo najviac zainteresovaných strán, 
- určiť krátkodobejšie a dlhodobejšie ciele, 
- určiť zodpovednosť, 
- nastaviť systém zvnútornenia sa komunity školy s plánom. 

          Plán zahŕňa prípravu toho ako sa bude rozvoj inklúzie a zároveň elimináciu segregácie realizovať. V rámci plánu je dôležité nezabudnúť na podstatné časti, ktoré pozostávajú z jednotlivých opatrení:
1. Analýza potrieb - škola analyzuje potreby žiakov, zamestnancov a rodičov, vytvorenie školského vzdelávacieho programu zohľadňujúceho potreby detí z miestnej komunity, je možné sem zahrnúť aj analýzu stavu a klímy v triedach - spočíva v analýze stavu celkovej klímy triedy. Klíma triedy predurčuje kvalitu vzdelávania, potrebu opatrení a cieľov v oblasti inklúzie a desgregácie.
2. Cieľ – čo má byť výsledkom plánu v oblasti zvyšovania inklúzie a znižovania segregácie, pomôže ak sa škola zameria na identifikované potreby, či bariéry. Následne je potrebné popísať zmenu, ktorú chce škola dosiahnuť. Treba začať menšími krokmi, ktoré potom motivujú k tým dlhodobejším.
3. Zainteresované osoby, skupiny a subjekty – je dôležité si premyslieť, kto všetko má na danom pláne spolupracovať, participovať a koordinovať ho. Okrem spomenutého aj kto všetko by sa mal k plánu a procesu jeho tvorby vyjadriť. Táto možnosť vytvorí „ownership“ vďaka, ktorému to nebude len plán vedenia školy, ale aj plán zamestnancov, žiakov, rodičov a i.
4. Cieľové skupiny – určiť si na koho bude mať daný plán dopad, či prínos. Nemusia to byť všetky skupiny, ktoré sú súčasťou zainteresovaných strán.
5. Časový harmonogram – určiť si celkové obdobie trvania plánu a následne termíny, v ktorých sa budú plniť jednotlivé časti plánu. Odporúčané sú krátkodobé plány (1 rok) pre školy, ktoré začínajú pracovať na danej zmene a dlhodobejšie plány pre tie školy, ktoré už s témou inklúzia pracujú dlhodobejšie (napr. 2 roky).
6. Aktivity, činnosti, metódy – naplánovať si aktivity, ktoré budú použité na zabezpečenie zvyšovania inklúzie a znižovania segregácie, pomôckou sú aj jednotlivé opatrenia a príklady dobrej praxe z tohto manuálu.
7. Proces monitoringu a hodnotenia – naplánovať si aj spôsob overovania, že vytvorený a uskutočnený plán bol úspešný.

Opatrenie 2: Príprava a vzdelávanie pedagogických a odborných zamestnancov školy v oblasti desegregácie
        
          Pedagogickí a odborní zamestnanci školy sú na ceste k modelu desegregácie významnými hráčmi a sprievodcami desegregácie žiakov. Do plánovania je vhodné zapojiť aj okolie, nájsť spojivká medzi pedagogickými a odbornými zamestnancami, pretože úspešnosť rastie s úrovňou reflektovania potrieb a pochopenia inklúzie. Pomáha to prepájať rozvoj školy v oblasti riadenia s budovaním inkluzívnej kultúry a s praxou. Samotná prípravu a vzdelávanie pedagogických a odborných zamestnancov školy sa môže rozvíjať prostredníctvom niekoľkých úrovní:
a) úroveň informovanosti o téme desegregácia: zvýšením diskusií a informovanosti pedagogických a odborných zamestnancov školy o témach inklúzie, zamestnanci majú priestor na informovanie sa navzájom o svoje profilácií, projektoch a aktivitách, škola v rámci plánu ďalšieho či inovačného vzdelávania zamestnanectva zaradzuje aj témy podporujúce inkluzívny model, zamestnanci majú možnosť participovať na vyhodnocovaní plánu desegregácie školy.

	b) úroveň vzájomnej spolupráce zamestnanectva: celoškolské projekty, medziročníkové aktivity založené na spolupráci pedagogických a odborných zamestnancov, v škole je vytvorený systém podpory (mentorstva) pre nových zamestnancov.
c) úroveň rozvoja kompetencii pre budovanie modelu inklúzie v škole: zamestnanci vedia aktívne využívať metodiky zamerané na inkluzívne vzdelávanie, škola je  prepojená na miestne organizácie a inštitúcie, ktoré venujú pozornosť a realizujú aktivity podporujúce inklúziu.

Opatrenie 3: Budovanie inkluzívnej komunity a komplexného inkluzívneho vzdelávania
         
          Budovanie inkluzívnej komunity zahŕňa prácu s učiteľmi, odbornými zamestnancami, rodičmi žiakov a so žiakmi samotnými. Pri budovaní inkluzívnej komunity sa škola zameriava na prepojenie informovanosti a vzťahov medzi všetkými nasledujúcimi skupinami navzájom:
a) Žiaci: pýtajú sa na to čo sa im páči aj nepáči, prostredníctvom získania dôvery v ich názory a schopnosti žiakov (dať dôveru ich nápadom a chuti meniť v škole veci podľa ich predstáv), realizovať aj mimoškolské aktivity, dať žiakom možnosť rozhodnúť sa/vybrať si.
b) Rodičia: pýtať sa na obavy a očakávania rodičov (rómskych aj nerómskych), dať im možnosť dať spätnú väzbu, naplánovať niektoré školské aktivity s účasťou rodičov, nielen informovať ale dať aj možnosť reagovať na zmeny, školské priestory sú po vyučovacích hodinách dostupné pre súrodencov žiakov a ich rodiny, 
c) Pedagogickí a odborní zamestnanci sú súčasťou dôležitých rozhodnutí ohľadom smerovania a organizačného zabezpečenia školy.
d) Spolupracujúce a partnerské organizácie a inštitúcie: mnohé podporné aktivity (napr. dobrovoľnícky program, globálne projekty a pod.) môžu v škole realizovať iné organizácie a inštitúcie.
Každý sa cíti ako dôležitý pre fungovanie školy. Nejde teda o integráciu detí/žiakov zo segregovaného prostredia, ale o školu, ktorá je pripravená prijať všetky deti/žiakov, vytvárať spolu s učiteľmi, deťmi, žiakmi a rodičmi centrum komunity.



Opatrenie 4: Školský podporný tím

Členom školského podporného tímu môže byť: školský špeciálny pedagóg a všetci odborní zamestnanci príslušnej školy, pedagogickí asistenti, aj iní pedagogickí zamestnanci. Školský podporný tím spolupracuje nie len s pedagógmi, vedením školy, rodičmi, ale aj so zariadeniami poradenstva a prevencie, inými organizáciami a inštitúciami.
Pri určovaní práv a povinností podporného tímu je možné vychádzať z nasledujúceho zoznamu
činností:
• zastrešuje a realizuje rôzne činnosti (pre žiactvo, zamestnancov a širšiu komunitu školy)
s cieľom inklúzie,
• hľadá spoločné riešenia, posilňuje schopnosti žiakov na zvládanie každodenných výziev,
• poskytuje intervenciu, prevenciu alebo terapiu,
• zabezpečuje krízový manažment v zdravie ohrozujúcich situáciách a podporu duševnej
pohody a pozitívnej klímy v škole.

Niekedy môže byť členom tímu aj externista, ktorý má s inklúziou a desegregáciou už skúsenosť. Existuje možnosť expertného dobrovoľníctva. Môže uľahčiť prístup k materiálom, informáciám a môže byť erudovaný v danej téme. Súčasťou tímu môže byť aj „priateľ” školy, teda niekto, kto je so školou v spojení a dobre ju pozná.

Opatrenie 5: Organizovanie podporných a adaptačných aktivít pre žiakov ako predchádzanie exklúzie a segregácie

Príkladom podporných a adaptačných aktivít môže byť to, že škola podporuje interkultúrne porozumenie, napríklad formou Dní národností v škole. Rozvoj kritického myslenia, nemusí byť len súčasťou predmetov vo vyučovacej časti, môže byť súčasťou programu ŠKD. Je možné tiež využiť podporu Nadácie pre deti Slovenska, ktorá školám pomáha tvoriť Komunity priateľské deťom, Školy inkluzistov a pod. Hovoriť s deťmi, rodičmi a zamestnancami o tom, že v škole je a zároveň je aj vnímaná rozmanitosť, ako prínos. Vytvárať špeciálne dni na škole, kde je vytvorený priestor pre prezentovanie rôznych kultúr, ktoré sú súčasťou školy. Prezrieť si kurikula jednotlivých predmetov, v ktorých sa venuje posilňovaniu sebavnímania.
Zaviesť si cielene na začiatku jedno - dve podporné opatrenia a po roku ich vyhodnotiť s celou komunitou školy. Dať možnosť žiakom pomôcť so zvolenými opatreniami.

Opatrenie 6: Predprimárne vzdelávanie

Kvalitné a inkluzívne predprimárne vzdelávanie zároveň pomáha zlepšovať školskú pripravenosť detí na vyššie stupne vzdelávania a predchádzať ich umiestňovaniu v špeciálnych triedach, či školách, ktoré je často dôsledkom málo podnetného domáceho prostredia. Návodom na zvýšenie pripravenosti môžu byť aj aktivity zamerané na prepojenie materskej a základnej školy, efektívne prepojenie miestnych aktérov, komunitný rozvoj a väčšia spolupráca s rodinami. Tiež je dôležité poskytovať základné informácie rodičom budúcich prvákov a budúcim prvákom v priateľskom jazyku zohľadňujúcom ich vek a ich aktuálne potreby. Taktiež môže ísť o prácu s rodičmi formou informačnej kampane o výhodách predškolskej prípravy.
Spolupráca s rodičovským asistentom, ktorý pomáha deťom a ich rodinám s adaptáciou a socializačným procesom v materských školách. Pracuje priamo s rodinami detí v ich prirodzenom domácom prostredí.

Opatrenie 7: Diagnostika vo vzdelávaní

Škola v procese budovania inkluzívneho/desegregačného plánu by mala mať vytvorený systém diagnostikovania. Do procesu diagnostiky sa zahŕňa okrem dieťaťa aj jeho rodina, učiteľ
a vychovávateľ.
Štandardná diagnostika zároveň upozorňuje, že výsledná diagnóza nie je výsledkom jedného stretnutia. Pre správnosť postupu je dôležité stanoviť si periodicitu diagnostického prehodnocovania, vyhodnocovania a dosahovania cieľov v rozvoji žiaka. Vytvorením prvého nástroja mapovania špecifických potrieb detí sa overujú a vyhodnocujú zistenia. Vhodné je tiež vytvoriť si nástroj poskytovania anonymnej spätnej väzby od žiakov, rodičov či zamestnanectva.

Opatrenie 8: Eliminácia priestorovej segregácie

Aj keď toto opatrenie súvisí najmä s nastavením školských obvodov, existujú spôsoby ako škola môže eliminovať napríklad obavy, stereotypné vnímanie školy a pod.
- Prezentovanie inkluzívnej politiky školy v oblasti prijímania všetkých žiakov zo spádovej oblasti verejnosti,
- komunikácia o potenciálnych žiakoch s pozitívnym postojom a „naladením“ (napr. metódou Step by step) a priestorovo-organizačným zabezpečením (je potrebné myslieť aj na debarierizáciu priestorov),
- vytvorenie spolupráce s neziskovými a inými organizáciami ohľadom doučovania a voľnočasových aktivít, je to príležitosť zvyšovať informovanosť a zároveň potenciálna možnosť získania budúcich žiakov,
- vytvorenie si start up na bussing,
- vysielanie zástupcov škôl na zasadnutia miestnej samosprávy, do pracovných skupín komunitných plánov sociálnych služieb a pod.
Opatrenie 9: Monitoring inkluzívneho modelu/plánu desegregácie

Monitoring a vyhodnotenie sú súčasťou prvého opatrenia Plán inkluzívneho modelu plánu desegregácie. Už v ňom je stanovený cieľ, nastavenie toho, kto bude do vyhodnotenia zapojený (zamestnanci, žiaci a rodinný príslušníci, ale aj organizácie s ktorými sa spolupracuje), kedy a ako sa získa spätná väzba a informácie. Pre vyhodnotenie sa zbierajú kvantitatívne dáta (počty účastníkov, aktivít, hodín, dosah a pod.), ako aj kvalitatívne dáta (názory, prínosy, spätná väzba a pod.). Výsledky hodnotenia sú skvelým základom pre rozvoj a zlepšovanie budúceho plánu školy. Z údajov a informácií, ktoré sa zozbierali a zanalyzovali, sa môžu získať dôležité vhľady.

Článok 2
Štandardy dodržiavania zákazu segregácie vo výchove a vzdelávaní

Štandardy postojov a hodnôt 
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi. 
Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. 

Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní: 
▪ Zaobchádzať so všetkými ľuďmi bez rozdielu s rešpektom, 
▪ Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu. 
▪ Vyjadrovať druhým ľuďom uznanie ako rovnocenným ľudským bytostiam. 
▪ Rešpektovať ľudí rôzneho vierovyznania. 
▪ Rešpektovať ľudí, ktorí majú odlišné politické názory. 
▪ Prejavovať záujem spoznať presvedčenia, hodnoty, tradície a pohľady druhých ľudí na svet. 
▪ Dávať priestor druhým ľuďom na vyjadrenie sa. 
▪ Preukázať prebratie zodpovednosti za svoje skutky. 
▪ Ospravedlniť sa, pokiaľ niekomu ublížim. 
▪ Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov. 

Štandardy vyplývajúce z definície segregácie vo výchove a vzdelávaní: 
▪ Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR. 

a) Štandardy priestorovej desegregácie: 
▪ Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone. 
▪ Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 
▪ Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín. 

b) Štandardy organizačnej desegregácie: 
▪ Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov. 
▪ Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program40, individuálny učebný plán41 alebo poskytnuté podporné opatrenia. 
▪ Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania. 
▪ Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole43. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie. 

Podrobné informácie ku krízovým udalostiam na školách sú dostupné na webovom sídle ministerstva. 
c) Štandardy sociálnej desegregácie 
▪ Škola alebo školské zariadenie využíva potrebné a dostupné inkluzívne podporné opatrenia na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov. 
▪ Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi. 
▪ Škola alebo školské zariadenie prijíma, vzdeláva a vychováva všetky skupiny žiakov a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone. 
▪ V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone. 
▪ Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje. 
▪ Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona. 



Článok 13
Záverečné ustanovenie

Tento dodatok je platný v plnom rozsahu od 1. februára 2025. 

V Bratislave 29.1.2025 

PhDr. Veronika Bisaki, PhD. MBA 
                                                                                               riaditeľka školy 


Prerokované v pedagogickej rade dňa: 20.1.2025 
Prerokované so žiackym školským parlamentom dňa: 25.1.2025 
Prerokované s radou školy dňa: 27.1.2025





















Príloha č. 2 
Plán uplatňovania Štandardov dodržiavania zákazu segregácie vo výchove a vzdelávaní (v procese prípravy)

Štruktúra: 
I. Identifikácia a analýza aktuálneho stavu 
▪ Stručný popis, ako škola zariadenie uplatňuje jednotlivé Štandardy dodržiavania zákazu segregácie vo výchove a vzdelávaní: 
- s uplatňovaním, ktorých štandardov ma ŠaŠZ dobrú prax a pri uplatňovaní, ktorých štandardov identifikuje nedostatky a v čom sú ich príčiny; 

II. Ciele a vízia plánu 
▪ Krátkodobé a dlhodobé ciele, ktoré ŠaŠZ zariadenie chce dosiahnuť v oblasti zabezpečenia rovnakého prístupu k vzdelávaniu. Formy, ktoré môžete uviesť a následne rozpracovať: 
- Vízia (napr. inkluzívna škola, kde sa každý žiak cíti akceptovaný a má rovnaké šance na úspech). 
- Výzva (napr. riešenie výzvy diverzity žiakov v triedach) 
- Cieľ (napr. dosiahnutie inkluzívnejšieho prostredia) 
- Priorita (napr. podpora rovnosti vo vzdelávaní ako prioritná oblasť) 
- Oblasť rozvoja (napr. inkluzívne vzdelávanie ako oblasť, na ktorú sa škola chce sústrediť) 
- Možnosť zlepšenia (napr. identifikácia možností na zlepšenie spolupráce s rodičmi) 
- Potrebná zmena (napr. zmena prístupu k rozdeleniu žiakov do tried) 

III. Kroky na zlepšenie aktuálnej situácie 
▪ Konkrétne opatrenia podľa Časti B Metodickej príručky desegregácie vo výchove a vzdelávaní; 
▪ Časový harmonogram rozvrhnutia aktivít a určenie zodpovedností za ich plnenie; 

IV. Podpora a spolupráca 
▪ Identifikácia partnerov, ktorí môžu škole pomôcť (napr. NIVAM, neziskové organizácie,). 
▪ Zapojenie rodičov a komunity (napr. informačné stretnutia). 

Ďalšie odporúčania na rozpracovanie nad základný rámec: 
V. Očakávané výsledky 
▪ Nastavenie ukazovateľov, ktoré budú sledovať, či plán prináša zlepšenie (napr. spokojnosť žiakov, výsledky testov, prieskumy medzi rodičmi). 

VI. Zdroje a financovanie 
▪ Identifikácia potrebných zdrojov (ľudské zdroje, materiály, školenia, financie). 
▪ Možnosti financovania (napr. projekty, granty, podpora zo strany ministerstva). 

VII. Komunikácia a zdieľanie výsledkov 
▪ Informovanie všetkých zainteresovaných strán o cieľoch, aktivitách a výsledkoch plánu. 
▪ Transparentná komunikácia s komunitou školy, rodičmi a zriaďovateľom. 

